Het jy geweet? Die paradys?! - www.bybelkennis.co.za
Het jy geweet? Die paradys?! – Jan van der Watt
Die Persiese (Iranse) konings in die Bybelse tyd het indrukwekkende paleise gebou. Deel van hierdie paleise was gewoonlik ’n pragtige tuin waarin die koning kon gaan stap of ontspan het.
Die interessante is dat van die konings die tuine ook as tipe “vertoonvensters” vir hulle mag gebruik het. In die tuine is daar bome en plante uit hulle hele ryk geplant. Al die vreemde en eksotiese plante moes wys hoe groot en magtig die koninkryk was. Die tuin is gewoonlik omhein en bewaak – en so ŉ tuin is “paradys” genoem.
Dit laat ons natuurlik dink aan Genesis en die “paradys”. Adam en Eva het daar gewoon en daar was diere en bome (ook spesiale bome soos die boom van kennis van goed en kwaad). Die tuin was omhein en bewaak. God het ook op sekere tye hier kom “wandel” (wat die ideë skep dat Hy uit die “paleis” in die “tuin” kom “wandel” het). Hierdie tuin is ook “paradys” genoem. Die ooreenkomste is meer as opvallend.
Tags: Het jy geweet? Die paradys?!
Laaste 30 Dae: 23,653
Laaste 365 Dae: 331,497